CELEX: 22008D0951
Language: lt
Date: 1226966400000
Title: 2008/951/EB: 2008 m. lapkričio 18 d. AKR ir EB Ministrų Tarybos sprendimas Nr. 2/2008 dėl lėšų iš dešimtojo Europos plėtros fondo skyrimo Somaliui

17.12.2008   
            
            
               LT
            
            
               Europos Sąjungos oficialusis leidinys
            
            
               L 338/53
            
         AKR IR EB MINISTRŲ TARYBOS SPRENDIMAS Nr. 2/2008
   2008 m. lapkričio 18 d.
   dėl lėšų iš dešimtojo Europos plėtros fondo skyrimo Somaliui
   (2008/951/EB)
   AKR IR EB MINISTRŲ TARYBA,
   atsižvelgdama į 2000 m. birželio 23 d. Kotonu pasirašytą ir 2005 m. birželio 25 d. Liuksemburge peržiūrėtą AKR ir EB partnerystės susitarimą (1), ypač į jo 93 straipsnio 6 dalį,
   kadangi:
   
               (1)
            
            
               AKR ir EB Ministrų Tarybos sprendimu Nr. 3/2001 (2) finansinio bendradarbiavimo su Somaliu vystymuisi iki 2007 m. pabaigos skirta 149 mln. EUR iš 8-ojo ir 9-ojo Europos plėtros fondų (EPF) pagal AKR ir EB partnerystės susitarimo 93 straipsnio 6 dalį. Ta nuostata leidžia AKR ir EB Ministrų Tarybai skirti specialią paramą AKR šalims, pasirašiusioms ankstesnes AKR ir EB konvencijas, kurios dėl jose paprastai neįsteigtų Vyriausybinių institucijų, negalėjo pasirašyti ar ratifikuoti AKR ir EB partnerystės susitarimo.
            
         
               (2)
            
            
               2007 m. gegužės 25 d. AKR ir EB Ministrų Tarybos sprendimu Nr. 3/2007 (3), iš dalies keičiančiu Sprendimą Nr. 3/2001, šios Somaliui skirtos lėšos buvo padidintos iš 9-ojo EPF skiriant 36 144 798 EUR.
            
         
               (3)
            
            
               Peržiūrėtas AKR ir EB partnerystės susitarimas, įskaitant Ib priede pateiktą 2008–2013 m. daugiametę finansavimo programą (4), įsigaliojo 2008 m. liepos 1 d. Todėl susitarimo 93 straipsnio 6 dalis vis dar taikoma Somaliui.
            
         
               (4)
            
            
               Siekiant užtikrinti paramos tęstinumą Somalio gyventojams, tikslinga skirti lėšų iš 10-ojo EPF, kuris apima 2008–2013 m. laikotarpį.
            
         
               (5)
            
            
               Somaliui turėtų būti skiriama parama iš 10-ojo EPF, kuri būtų panaši į paramą, kurią gauna AKR ir EB partnerystės susitarimą ratifikavusios AKR grupės šalys. Jei Somalis būtų buvęs įtrauktas į 10-ojo EPF paramos paskirstymo modelį, kuris pagal AKR ir EB partnerystės susitarimo IV priedo 3 straipsnį paremtas su reikmėmis ir veiklos rezultatais susijusiais kriterijais, tai gautinos sumos makroekonominei paramai, sektorių politikos sritims, programoms ir projektams, kuriais siekiama teikti Bendrijos paramą pagrindinėms ir nepagrindinėms sritims būtų siekusios 212 mln. EUR, o nenumatytoms reikmėms, kaip apibrėžta tame pačiame straipsnyje, – 3,8 mln. EUR. Todėl specialiajai paramai reikėtų skirti lygiavertes sumas.
            
         
               (6)
            
            
               2007 m. gegužės 25 d. AKR ir EB Ministrų Taryba susitarė perduoti savo įgaliojimus užbaigti specialiosios paramos Somaliui iš 10-ojo EPF peržiūros darbą Ambasadorių komitetui,
            
         NUSPRENDĖ:
   1 straipsnis
   1.   Pagal AKR ir EB partnerystės susitarimo 93 straipsnio 6 dalį iš dešimtojo Europos plėtros fondo lėšų nacionaliniam ir regioniniam bendradarbiavimui 215,8 mln. EUR skiriama Somalio specialiajai paramai. Ši suma paskirstoma taip:
   
               a)
            
            
               212 mln. EUR – institucijų stiprinimui ir ekonominiam bei socialiniam vystymuisi, ypač atsižvelgiant į labiausiai pažeidžiamų gyventojų grupių poreikius. Ši parama programuojama pagal specialiosios paramos strategiją;
            
         
               b)
            
            
               3,8 mln. EUR – nenumatytoms reikmėms, tokioms kaip skubi pagalba, kai tokia parama negali būti finansuojama iš ES biudžeto.
            
         2.   Komisija vykdo valstybės įgaliotojo funkcijas šiai paramai programuoti ir įgyvendinti pagal AKR ir EB partnerystės susitarimo IV priedo 4 straipsnio 5 dalį.
   2 straipsnis
   Europos Komisijos prašoma imtis reikalingų priemonių, kad šis sprendimas įsigaliotų.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2008 m. lapkričio 18 d.
      
         
            AKR šalių ir EB Ministrų Tarybos vardu
         
         
            AKR ir EB delegacijų ambasadorių komiteto pirmininkas
         
         P. SELLAL
         
      
   
   
      (1)  OL L 209, 2005 8 11, p. 27.
   
      (2)  OL L 56, 2002 2 27, p. 23.
   
      (3)  OL L 175, 2007 7 5, p. 36.
   
      (4)  OL L 247, 2006 9 9, p. 22.